Amerigo Vespucci
Amerigo Vespucci (hišp. Américo Vespucio, por. Américo Vespúcio, rodz. 9 marca 1454 we Florencyji[1], um. 22 lutygo 1512 we Sewilli) to bůu italski handlyř, nawigator a rajzowńik morski. Podug tygo, co sům godou, uostou wybrany bez krůla Manuela I a s jygo polecyńo štyry razy uodbywou rajzy morske. Terozki historyki uwožajům, aže ńy je to wjarygodne. Je pewne, co we 1499 uodkryu ůun Jeźoro Maracaibo a skiž tygo, co Indjanery půmjyškiwali tam we chaupach stowjanych nad wodům na palach, co mu śe skojařiuo ze Wenecyjům, dou mjano lo Wynezuele, co we hišpańskij godce uoznačo "mouo Wenecyjo". We 1500 wroz ze Vincente Pinzónym badou ujśće Amazůnki a wybřeže Brazylije. Uod 1503 publikowou listy ze swojych rajzůw, kere zyskouy wjelgo popularność we Ojropje a skiž tygo uostou ůun ńysuůšńy uznůny za uodkrywce Ameriki, kery mjano pochodźi uod jygo pjyršygo mjana.
bjn_Latn szl_Latn